***Republika Hrvatska***

***Županija Splitsko dalmatinska***

***Općina Gradac***

***Adresa: Jadranska 107 a***

***Mail:*** [***dvgradac@gmail.com***](mailto:dvgradac@gmail.com)

***web: dv-gradac.hr***

***Tel: 021 697 520***

***MB: 01272152***

***OIB: 31046492174***

***Osnivač: Općina Gradac***

***God.osnivanja: 1996.***

***Ravnateljica: Dražena Radonić, prof.pedagogije***

***Podružnica: DV Drvenik, Donja Vala 129, 21333 Drvenik***

***Tel: 021 628 333***

Klasa : 601-02/21-02/01

Ur.broj : 2147-22-02-21-03

**GODIŠNJI PLAN I PROGRAM ODGOJNOOBRAZOVNOG RADA DV ˝ GRADAC ˝ ZA 2021/2022. PEDAGOŠKU GODINU**

Gradac, kolovoz 2021.godine

Ravnateljica:

Dražena Radonić , prof.ped.

**Sadržaj**

**1.USTROJSTVO RADA**

**2.MATERIJALNI UVJETI**

**3.NJEGA I SKRB ZA TJELESNI RAZVOJ I ZDRAVLJE DJECE**

**4.ODGOJNO OBRAZOVNI RAD**

**5.STRUČNO USAVRŠAVANJE**

**6.SURADNJA S RODITELJIMA**

**7.SURADNJA S DRUŠTVENIM ČIMBENICIMA**

**8. PLAN I PROGRAM RADA RAVNATELJA I ČLANOVA STRUČNOG TIMA**

**9. ZAKLJUČAK**

**1. USTROJSTVO RADA**

Godišnji plan i program odgojno-obrazovnog rada u pedagoškoj godini 2021./2022. Izradili smo na temelju pozitivne odgojno-obrazovne prakse i kurikuluma vrtića, s ciljem poticanja cjelovitog razvoja djeteta (tjelesnog i psihomotornog razvoja, socio-emocionalnog i razvoja ličnosti , spoznajnog razvoja, govora,komunikacije, izražavanja i stvaralaštva), uvažavajući individualne potrebe i mogućnosti djeteta, te u skladu s time pedagoški utjecaj u duhu humanističkih vrijednosti.

Program ćemo provoditi u skladu sa suvremenom koncepcijom predškolskog odgoja i obrazovanja, polazeći od stvarnih potreba djeteta i njegove osobnosti, u stalnoj dinamičnoj interakciji s obitelji i okruženjem, te ga kontinuirano usklađivati s nacionalnim zahtjevima i Nacionalnom kurikulumom za rani predškolski odgoj i obrazovanje.

Godišnji plan i program odgojno-obrazovnog rada izrađen je i provoditi će se u skladu sa zakonskim propisima koji se odnose na predškolski odgoj i obrazovanje u RH.

Obzirom na različite potrebe djece i zahtjeve roditelja, aplicirali smo za II fazu projekta ˝Gradac za mlade obitelji ˝ , a provoditi ćemo i kraće programe koji imaju verifikaciju od strane Ministarstva znanosti, obrazovanja i sporta :

* Program ranog učenja engleskog jezika ( 4 x tjedno po 45 min ) ,
* Sportski program ( 4 x tjedno po 45 min ) ,
* Glazbeni program ( 2 x tjedno po 45 min ) ,
* Logoped .

Godišnji plan i program odgojno-obrazovnog rada dječjeg vrtića ˝ Gradac ˝ Gradac za pedagošku godinu 2021./2022. donosi Upravno vijeće .

Cilj odgojno-obrazovnog rada u redovnim programima je kompetentno dijete. Temeljna zadaća je poticanje cjelovitog razvoja , odgoja i učenja djece predškolske dobi u vrtiću. Ostvaruje se primjerenim oblicima podrške razvoju različitih kompetencija djece , usklađeno s njihovim individualnim posebnostima, različitim razvojnim karakteristikama , različitim ( višestrukim ) inteligencijama, različitim stilovima učenja i slično. Individualiziranim i fleksibilnim odgojno-obrazovnim pristupom stvaraju se uvjeti za zadovoljavanje potreba djece ( razvojnih , psihofizičkih , emocionalnih , spoznajnih , socijalnih i komunikacijskih ).

Ustrojstvo programa postaviti fleksibilno, tako da je osiguran kontinuitet u cjelovitom odgojno-obrazovnom procesu, koji je otvoren za kontinuirano učenje i unapređivanje prakse vrtića u skladu s individualnim potrebama i pravima djece, odgovarajućim poticajima, djelovanjem primjerenim metodama, oblicima rada i postupcima u sigurnom smještaju djece u vrtiću.

U izradi ustrojstva programa vrtića primjenjivati ćemo načela kurikuluma: fleksibilnost odgojno-obrazovnog procesa u vrtiću, partnerstvo vrtića s roditeljima i širom zajednicom, osiguravanje kontinuiteta u odgoju i obrazovanju, otvorenost za kontinuirano učenje i spremnost za unapređenje prakse.

Ustrojstvo programa postaviti tako da omogućuje poticanje cjelovitog razvoja djeteta, za čuvanje i razvijanje nacionalne, duhovne, materijalne i prirodne baštine Republike Hrvatske, za europski život, te za stvaranje društva znanja i vrijednosti koje će omogućiti napredak i održivi razvoj.

Program je potrebno:

* ustrojiti i usklađivati s individualnim potrebama i pravima djece na razini vrtića, uvažavajući specifičnosti svakog djeteta
* pratiti i unapređivati ustrojstvo programa primjerenog u zadovoljavanju dječjih potreba i prava na slobodu izbora, sadržaja i aktivnosti
* pratiti i zadovoljiti potrebe roditelja o dužini boravka djeteta u vrtiću
* u skladu s dobivenim pokazateljima, mijenjati ustrojstvo rada u odgojnoj skupini, objektu
* pratiti i provoditi fleksibilni proces rada i na temelju dobivenih rezultata uvoditi potrebne promjene za provođenje kvalitetnog ustrojstva rada
* širenje pozitivne energije među skupinama i vrtićima
* osigurati dobru opremljenost/sigurnost dnevnu iskorištenost svih prostora vrtića
* uključivati sve radnike u programe edukacije te pratiti njihovu inicijativu, angažiranost, odgovornost, prisutnost, pružiti im mogućnost prezentacije novih spoznaja radi unapređenja opće kvalitete življenja u vrtiću
* uključivati sve zaposlenike u provođenje različitih akcija i raznih događanja na razini skupina, vrtića u suglasnosti s roditeljima i širom sredinom
* organizirati rekreativne, kulturno-zabavne programe za djecu, roditelje, zaposlenike na razini vrtića

UKUPNI PODACI O VRSTAMA PROGRAMA, BROJU ODGOJNIH SKUPINA I BROJU DJECE

Dječji vrtić ˝ Gradac ˝ Gradac sastoji se od centralnog vrtića u Gradacu , Jadranska 107 a i jedne skupine u područnom odjelu Drvenik , pri OŠ Drvenik. Ova odgojno-obrazovna ustanova skrbi o predškolskom odgoju i naobrazbi za djecu od tri godine života do polaska u školu. Ovaj program je temeljni dokument kojim se utvrđuju poslovi i zadaci skrbi, odgoja i naobrazbe u ovoj predškolskoj ustanovi. Težit ćemo osigurati uvjete da možemo primiti svu djecu koja imaju potrebu koristiti naše usluge. Cilj nam je putem socijalizacije djece i primjerenog odgojnoobrazovnog djelovanja pripremiti ih za daljnji tijek njihova psihofizičkog razvoja i školovanja. Očuvanje tjelesnog i mentalnog zdravlja djeteta, poticaj cjelovitog razvoja svih funkcija u skladu sa zakonitostima djetetova razvoja i njegovih stvarnih psihofizičkih mogućnosti.

PODACI O RADNICIMA

|  |  |  |  |  |
| --- | --- | --- | --- | --- |
| **DV Gradac - Gradac - matični vrtić** | | | | |
| **R.b.** | **Ime i prezime** | **Radno mjesto** | **Stručna sprema** | **Status** |
| 1. | Tea Andrijašević | Odgajateljica | VŠS | Ugovor na neodređeno vrijeme  ( neplaćeni dopust )  do 01.09.2020.g. |
| 2. | Đurđa Mušan | Odgajateljica | VŠS |  |
| 3. | Danijela Juka | Odgajateljica | VŠS | Ugovor na neodređeno vrijeme |
| 4. | Olivera Veža | Domačica | SSS | Ugovor na neodređeno vrijeme |
| 5. | Dražena Radonić | Ravnatelj/pedagog | VSS | Ugovor na neodređeno vrijeme  50% pedagog  30% ravnateljstvo ( reizbor ) |
| 6. | Tonka Bilas | Zdrav. djelatnica  Viša med. sestra | VŠS | Ugovor o djelu  10% |
| 7. | Zrinka Kostanić | odgajateljica | VŠS |  |
| 8. | Danijela Šutić | domačica | SSS |  |
| **DV DRVENIK - Drvenik - područni vrtić** | | | | |
| **R.b.** | **Ime i prezime** | **Radno mjesto** | **Stručna sprema** | **Status** |
| 1. | Klaudia Rončević | Odgajateljica | VŠS | Ugovor na neodređeno vrijeme |
| 2. | Katica Lozić | Domačica | SSS | Ugovor na neodređeno vrijeme  50% |

Uvođenjem produljenog 10-osatnog programa u DV Gradac potrebno je raspisivanje natječaja za zapošljavanje slijedećih djelatnica :

* 2 x odgajateljica na puno radno vrijeme ,
* 1 x domačica na puno radno vrijeme .

Uvođenjem 10-osatnog programa od 07h do 17h u DV Drvenik potrebno je zaposliti:

* 1 x odgajateljica na puno radno vrijeme ,
* 1 x domačica na pola radnog vremena .

DNEVNI RITAM 10 –OSATNI PROGRAM

*Jedan dan boravka djece u vrtiću izgleda kako slijedi :*

*7:00 - 8:oo - dolazak djece u vrtić i slobodna igra ;*

*8:00 - 8:30 - higijena , priprema za doručak , doručak ;*

*8:30 - 10:30 - usmjerene aktivnosti u cilju razvijanja različitih*

*kompetencija ,materijali će biti raspoređeni po centrima da*

*ih djeca biraju prema interesima ;*

*10:30 - 11:00 - voćni međuobrok ;*

*11:00 - 12:00 - individualne aktivnosti ;*

*12:00 - 12:30 - higijena , priprema za ručak , ručak ;*

*12:30 - 14:30 - priprema za dnevni odmor ( spavanje ), pospremanje*

*krevetića ;*

*14:30 - 15:00 - užina ;*

*15:00 - 17:00 - mirne igre po slobodnom izboru i odlazak kućama .*

Uvođenjem 10-osatnog programa u centralnom vrtiću u Gradcu doći će i do korekcija u dnevnom ritmu.

**2.MATERIJALNI UVJETI**

Dječji vrtić ˝ Gradac ˝ Gradac lociran je u Gradcu , Jadranska 107 a .

Zgrada ima 3 etaže . 3. etaža je 2018. g. adaptirana za organizaciju 10-osatnog programa , a investicija je realizirana u sklopu projekta ˝ Gradac za mlade obitelji ˝ koji je financiran iz sredstava EU , tj. iz Europskog socijalnog fonda. Od 01.10.2018.g. uveden je 10-osatni program , te besplatno pohađanje sportskog , glazbenog i engleskog programa.

**Ideje za unaprijeđenje rada i za nastavak projekta u**

**DV Gradac - Drvenik :**

DV Gradac – centralni vrtić u Gradcu :

I - Srednja etaža objekta Gradac

1 / Gornja soba – brušenje i lakiranje parketa , bojanje zidova ,

2 / Rekonstrukcija wc-a po uzoru na wc na 3. gornjem katu ; eventualno promijeniti dio starih otvora u sjevernom dijelu

objekta ( svi otvori sobe su novi ).

3 / Osmisliti glavni ulaz u vrtić ( dio prostora ispred navedenog wc-a ),

Srušiti zid koji nije nosivi , na vidno mjesto postaviti oglasnu

ploču za informiranje roditelja , jedan stolić i 2 fotelje ( za prijem

roditelja ) i dr.

II - Prizemlje objekta Gradac

1 / Donja soba u prizemlju ima dio prozora koji nisu promijenjeni. Tu planiramo kod zamjene prozora da se jedan prozor zamijeni sa vratima koja bi se otvarala prema igralištu , čime bi se mogle osmisliti igre , aktivnosti i rad na otvorenom , te kako bi time ostvarili logičnu prostornu povezanost i komunikaciju između zatvorenog i otvorenog dijela vrtića.

S obzirom da je u donjoj sobi parket potpuno propao što od vlage , a dijelom od crvotočina , potrebno ga je definitivno zamijeniti tj. izvaditi , izraditi novu podnu podlogu ( estriht ), te postaviti novi laminatni pod poput onog na 3. etaži koji se pokazao kvalitetan za održavanje.

Donju sobu je potrebno kompletno obojati.

DV Gradac – područni vrtić u Drveniku :

* Investicije koje su potrebne u DV Drvenik su slijedeće :

Rekonstrukcija WC-a , koja bi podrazumijevala rušenje pregradnog zida ( nije nosivi – cigla ) i koji čini predsoblje nefunkcionalnim . Knaufom pregraditi , osmisliti prostor za 2 nove wc školjke ( 1 za djecu i 1 za odgojitelja ) sa 1 većim od postojećeg umivaonika.

U sadašnjem predsoblju ispod novog PVC prozora potrebna je mala čajna kuhinja , sa perilicom posuđa , mali sudoper sa jednim koritom i mini hladnjak. Elementi bi se radili po mjeri kako bi se iskoristio i najmanji dio prostora.

Dnevni ritam rada vrtića bi bio kao u centralnom vrtiću :

7:00 - 8:oo - dolazak djece u vrtić i slobodna igra ;

8:00 - 8:30 - higijena , priprema za doručak , doručak ;

8:30 - 10:30 - usmjerene aktivnosti u cilju razvijanja različitih kompetencija

materijali će biti raspoređeni po centrima da ih djeca biraju

prema interesima ;

10:30 - 11:00 - voćni međuobrok ;

11:00 - 12:00 - individualne aktivnosti ;

12:00 - 12:30 - higijena , priprema za ručak , ručak ;

12:30 - 14:30 - priprema za dnevni odmor ( spavanje ), pospremanje

krevetića ;

14:30 - 15:00 - užina ;

15:00 - 17:00 - mirne igre po slobodnom izboru i odlazak kućama .

Dostava ručka bi bila vezana za dosadašnju suradnju sa DV Ploče i njihovom kuhinjom , tj. dostava bi bila na relaciji Ploče-Gradac-Drvenik , a za to je potrebno nekoliko preduvjeta , tj. nove opreme :

- manja količina posuđa ,

- 2-3 lonca za dostavu ,

- 10-ak krevetića ( koje je moguće posložiti jedan na drugi ), a koji

se mogu i kombinirati sa istim u Gradcu ,

- posteljina za 10-ak krevetića ,

- otvorene pregradne kocke za didaktiku , koje bi bile fiksne radi sigurnosti , izrada po narudžbi kako bi se iskoristio prostor

- stop sol zavjese ( za zamračivanje prostora kod spavanja ),

Pranje posteljine bi se organiziralo petkom u centralnom vrtiću uz dostavu do Drvenika.

ORGANIZACIJA RADA u DV Drvenik :

* Rad domaćice – 1/2 radnog vremena ( kao i do sada , ali po novim uputama )
* 1 odgojiteljica sa radnim vremenom od 07 h do 13 h ,
* 1 odgojiteljica sa radnim vremenom od 11 h do 17 h , i obrnuto slijedeći dan.

Odgajateljice se u vremenu od 11 h do 13h preklapaju , jer je to vrijeme ručka i priprema za spavanje.

Roditelji mi imali izbor između 3 programa :

-6-osatni program : od 7 h do 13 h ,

-6-osatni program : od 7 h do 13 h ( sa ručkom ) ili

-10-osatni program: od 7h do 17 h .

Svi koji ne žele djecu ostaviti na spavanju idu na 6-osatni program do 13 h.

PLAN INVESTICIJSKOG ODRŽAVANJA OBJEKTA

* Provođenje mjera sanitarno – tehničko – sigurnosne prirode predloženih iz nadležnosti sanitarne inspekcije, a na temelju vodiča primjene HACCP načela ,
* Kontinuirano provoditi nadzor iz područja zaštite na radu , hitno ispraviti nedostatke na električnim instalacijama ( fido sklopke ) , ispitati gromobransku instalaciju i očistiti oluke na centralnoj zgradi u Gradcu.

DOPUNA I NABAVA DIDAKTIKE I POTROŠNOG MATERIJALA

Potrošni likovni i uredski materijal i didaktika nabavljaju se po potrebi :

* Slikovnice i didaktička sredstva za rad djece
* Materijali za vježbanje fine motorike ruke
* Razne vrste slagalica
* Potrošni materijali za slobodno likovno izražavanje za potrebe organizacije radionica sa djecom , odgojiteljima i roditeljima.

Svi navedeni sadržaji ostvarivat će se sukladno mogućnostima Dječjeg vrtića i Osnivača, a izvori financiranja pronaći će se iz fondova EU , te sredstvima kojima se sufinanciraju javne potrebe od strane Ministarstva znanosti, obrazovanja, prosvjete i sporta.

**3.NJEGA I SKRB ZA TJELESNI RAZVOJ I ZDRAVLJE DJECE**

* Pravovremeno prikupljanje liječničkih potvrda o zdravstvenom stanju djece ,
* Organiziranje i vođenje antropometrijskih obilježja djece u svim odgojnim skupinama u suradnji s odgojno – zdravstvenim stručnjacima, te praćenje stanja uhranjenosti na temelju tih mjera ,
* U cilju zadovoljavanja djetetovih potreba za hranom maksimalno prilagođavati jelovnik djeci vodeći računa o kvaliteti i kvantiteti prehrane
* Pravovremena izrada jelovnika
* Nadzor nad sanitarno – higijenskim stanjem prostora
* Uvid u higijensko održavanje vanjskih površina, primjena i uvođenje načela HACCP sustava
* Ispitivanje mikrobiološke čistoće i zbrinjavanje otpada.

Pravilna prehrana u dječjim vrtićima osigurava se:

* Redovitim brojem obroka u skladu sa preporučenim količinama energije i prehrambenih tvari
* Propisanim sanitarnim nadzorom nad namirnicama i predmetima koji se koriste u prehrani djece
* Hrana mora zadovoljavati uvjete propisane za zdravstvenu ispravnost namirnica, u vrtić se može unositi samo industrijski pripravljena i pakirana hrana s deklaracijom proizvođača.

Prehrana djece u okviru vrtićkog programa uključuje:

* Četiri obroka u 10-satnom programu (doručak, međuobrok – voće, ručak, užina)
* Dva obroka u 6-satnom programu ( doručak , međuobrok – voće ).

Jelovnik se konstantno mijenja i nadopunjuje sezonskim namirnicama. Za djecu s alergijskim reakcijama na određene namirnice prehrana se prilagođava njihovim potrebama. Ukoliko se radi o težim alergijskim reakcijama prehrana se, u dogovoru s roditeljima i VMS , potpuno prilagođava djetetu.

Provodi se redovita kontrola sanitarne i higijensko – epidemiološke službe u kontroli namirnica i vode i uzimanje briseva mikrobiološke čistoće zbog zdravstvene ispravnosti.

**4.ODGOJNO OBRAZOVNI RAD**

Razumijevanjem posebnosti programa predškole, suvremenim pristupom djetetu i učenju, pomagati, slušati i odgovarati s djecom o zadovoljavanju interesa, njihovih individualnih i razvojnih potreba i potencijala, u poticajno oblikovanom materijalno-socijalnom okruženju, za stjecanje odgojno-obrazovnih iskustava.

Cjeloviti odgojno-obrazovni proces u neposrednom radu s djecom u godini prije škole provoditi ćemo fleksibilno u partnerstvu vrtića s roditeljima i širom društvenom zajednicom, osiguravanjem kontinuiteta u odgoju i obrazovanju, te osigurati otvorenost za kontinuirano učenje i spremnost na unapređivanje prakse.

U skladu s Nacionalnim kurikulumom za rani i predškolski odgoj i obrazovanje, te vrtićkim kurikulumom, u ovom programu promicat ćemo planiranje i provođenje cjelovitog odgojno - obrazovnog procesa utemeljenog na vrijednostima koje bi iz perspektive povijesti, kulture, suvremenih događanja i projekcije budućnosti težile unapređivanju intelektualnih, društvenih, moralni i duhovni razvoj djece kroz: znanje, humanizam i toleranciju,identitet,odgovornost, autonomiju i kreativnost.

U provođenju programa postavljamo specifične ciljeve:

* poticanje cjelovitog razvoja djeteta ,
* fleksibilnost i osiguranje dobrobiti djeteta ,
* odgoj i učenje djece za razvoj kompetencije ,
* ostvarivanja prava djece za jednake šanse tj. ostvarivanje jednakih prava za sve utemeljeno na specifičnim polazištima: postojećim dokumentima i suvremenom shvaćanju djeteta i organizacije vrtića u poticajno oblikovan prostoru .

Primjenjujemo specifična načela:

* fleksibilnost odgojno-obrazovnog procesa ,
* partnerstva vrtića s roditeljima i širom društvenom zajednicom ,
* osiguranje kontinuiteta u odgoju i obrazovanju ,
* otvorenost za kontinuirano učenje ,
* spremnost za unapređivanje prakse .

BITNE ZADAĆE

Razina organizacije rada i kvaliteta moraju biti u neprekidnom usponu s jasno određenim smjernicama za poboljšanje uvjeta koji će djeci osigurati kvalitetniji, sadržajniji i bogatiji rad i boravak u ovoj odgojno - obrazovnoj ustanovi. Neophodno je postaviti fleksibilniju organizaciju rada tako da bez obzira na oblike i vrste programa rad svih djelatnika bude podređen djetetu i usklađen za zadovoljavanje svakodnevnih dječji potreba i interesa roditelja. Na taj način ćemo ostvariti osnovnu zadaću, svrhu i cilj ove ustanove. Težit ćemo stvaranju uvjeta koji će djeci boravak u vrtiću zamijeniti toplinu doma i dati smjernice za prve životne korake.

Otvorenost za potrebe okruženja

* primjena programskog odgoja i naobrazbe predškolske djece, fleksibilnost odgojnoobrazovnog procesa, prilagodljivost potrebama djece ,
* očuvanje tjelesnog i mentalnog zdravlja djeteta, poticaj cjelovitog razvoja svih funkcija u skladu sa zakonitostima djetetova razvoja i njegovih stvarnih psihofizičkih mogućnosti .

RAD S DJECOM S TEŠKOĆAMA U RAZVOJU

Rad s djecom s posebnim potrebama uključuje:

* Otkrivanje i evidentiranje djece s teškoćama ,
* Savjetodavni rad s roditeljima ,
* Savjetodavni rad s odgojno – zdravstvenim radnicima oko pronalaženja i prepoznavanja situacija u odgojnoj skupini za pojedino dijete ,
* Vođenje individualnih dosjea.

Temeljem inicijalnog razgovora s roditeljima i djecom definirane su grupe i odgojitelji u kojima će djeca s teškoćama u razvoju boraviti. Inkluzija djece s teškoćama podrazumijeva prilagođavanje sredine potrebama takvog djeteta kako bi se ono osjećalo kao ravnopravni sudionik u odgojno – obrazovnom procesu.

Rad s nadarenom djecom :

* Identifikacija darovite djece ,
* Pratiti razvoj djeteta prema normama od strane odgojitelja, pedagoga i ostalih odgojno – obrazovnih djelatnika ,
* Suradnja s osnovnom školom, praćenje djece tijekom prvog razreda i njihovo napredovanje ,
* Edukacija odgojitelja i vanjskih suradnika ,
* Poticanje dječje kreativnosti, kao i razvoja intelektualnih sposobnosti primjerenih tom uzrastu djece.

TJELESNI I PSIHOMOTORNI RAZVOJ

* Poštivati i zadovoljavati individualne potrebe djece ,
* Zadovoljavanje osnovne djetetove potrebe za igrom ,
* Stvaranje uvjeta za skladan djetetov rast i razvoj ,
* Usvajanje znanja o očuvanju i promicanju zdravlja ,
* Osposobljavanje za timski rad ,
* Uvažavati i zadovoljavati različitost dječjih potreba za odmorom ,
* Konstantno usavršavanje kulturno – higijenskih navika – briga o sebi...
* Uvažavati i zadovoljavati potrebe i različitosti djece s posebnim potrebama ,
* Njegovati humane odnose i komunikaciju .

SOCIO-EMOCIONALNI RAZVOJ

* Djelovati na razvoj pozitivne slike o sebi i na razvoj humanih i suradničkih odnosa, poštujući dječje želje i interese, a uz uvažavanje dječje individualnosti i različitosti ,
* Bogatom poticajnom sredinom i raznolikošću sadržaja i aktivnosti zadovoljavati dječju radoznalost .

SPOZNAJNI RAZVOJ

* Obogaćivati dječju spoznaju kako živjeti zdrav život ,
* Poticanje konstruktivnog načina rješavanja problema ,
* Razvijati dječju pažnju, koncentraciju i mišljenje ,
* Zadovoljavati dječji interes za pisane znakove .

GOVOR, KOMUNIKACIJA, IZRAŽAVANJE I STVARALAŠTVO

* Djelovati na usvajanje, sređivanje i obogaćivanje svih oblika komunikacije ,
* Bogatiti i razvijati dječji govor i govorno stvaralaštvo ,
* Poticati dječje slobodno izražavanje njihovih potreba i interesa ,
* Zadovoljavati dječji interes za pisanom komunikacijom ,
* Njegovati suradnju i stvaralaštvo .

PLANIRANJE RADA

Planiranje rada obavezna je zadaća za odgojitelje i stručnog suradnika, a provodi se tromjesečno, tjedno i dnevno.

PEDAGOŠKA DOKUMENTACIJA KOJU VODE ODGOJITELJI

Odgojitelji planiraju odgojno – obrazovni rad i na kraju svakog tromjesečnog razdoblja podnose stručnoj službi knjigu pedagoške dokumentacije skupine za odrađeno tromjesečno razdoblje.

Za svako razdoblje odgojitelji kroz razvojna područja u skladu s razvojnim zadaćama planiraju sklopove aktivnosti za rad s djecom, teme rada i projekte, suradnju s roditeljima i stručnjacima te na kraju, vrednuju svoj rad tj. obavljaju valorizaciju rada. Imenik djece vodi se za svaku skupinu sa svim potrebnim podacima djece i roditelja. Na početku pedagoške godine svako dijete upisuje se u Matičnu knjigu vrtića.

NAČINI UNAPREĐENJA ODGOJNO – OBRAZOVNOG RADA U VRTIĆU

Planiramo :

* Pričaonice Milke Peke na temu : ˝ Moje mjesto Drvenik ˝ - za djecu Drvenika , ˝ Moje mjesto Gradac ˝ - za djecu iz Gradca , a sve u cilju da ne zaboravimo naše stare običaje i dalmatinske riječi.
* Nastaviti sa eko projektima ,
* Nastaviti suradnju sa Crvenim križom Makarska .
* Nastaviti suradnju sa Parkom prirode Biokovo .

**5. STRUČNO USAVRŠAVANJE**

TEMATSKO PLANIRANJE U USTANOVI

CILJEVI :

* Osigurati uvjete za optimalno provođenje njege, zaštite, psiho-fizičkog razvoja i odgoja djece,
* Prirodno okruženje - Razvijanje pozitivne slike o sebi - Sadržaji ekološkog odgoja - Omogućiti pravilan psiho-fizički razvoj ,
* Socio-emocionalne igre - Poticanje kreativnosti - Obilježavanje vjerskih i državnih blagdana ,
* Pripreme za školu - Sigurnost i mjere zaštite ,
* Razviti pozitivnu sliku o sebi .

Da bi odgojitelj mogao zadovoljiti potrebe i dostignuća suvremenog odgojnoobrazovnog procesa, osim stručne spreme i afiniteta za taj poziv potrebno je neprekidno stručno usavršavanje. Zato je planom i programom stručnih tijela vrtića predviđeno praćenje odgojno-obrazovnog rada odgojitelja kao i poticanje stručnog usavršavanja istih.

Odgojitelj uz sve epitete koji trebaju krasiti odgojno - obrazovne djelatnike, treba biti stručan i osposobljen zadovoljiti sve zahtjeve i potrebe suvremenog odgojno - obrazovnog procesa.

Popis radionica u realizaciji Pučkog otvorenog učilišta ˝ Korak po korak ˝ . Teme su slijedeće :

PLAN RADA ODGOJITELJSKIH VIJEĆA

Organizacija rada za 2021./2022. ,

* Izvješća o radu ustanove za 2020./2021. (ravnatelj i stručni suradnici) ,
* Plan i program ustanove za 2021./2022. ,
* Kurikulum ustanove za 2021./2022.,
* Zajednički prijedlozi za unaprijeđivanje kvalitete vrtića i organizacije, a sve u cilju postizanja standarda kvalitete ,
* Poslovi vezani za upise djece, formiranje odgojnih skupina ,
* Praćenje stručne literature  Nabava didaktike ,
* Prijenos informacija sa seminara, savjetovanja...
* Dogovori za svečanosti, posjete, izlete...
* Tekuća problematika vrtića .

SEMINARI I SAVJETOVANJA

Redovito usavršavanje odgojitelja i stručnih suradnika na stručnim skupovima u organizaciji AZOO tijekom pedagoške godine ,

* Stručno usavršavanje unutar ustanove ,
* Stručno usavršavanje putem stručne literature , najmanje jednom mjesečno .

**6.SURADNJA S RODITELJIMA**

Roditeljski sastanci ,

* Individualni sastanci s roditeljima ,
* Zajedničke aktivnosti s roditeljima ,
* Uređenje panoa za roditelje ,
* Informacije o radu vrtića
* Radionice sa roditeljima – planirana Božićna , izrada maske i Uskršnja radionica ( ukoliko dozvole prilike ! ).

**7.SURADNJA S DRUŠTVENIM ČIMBENICIMA**

Suradnja s Općinom Gradac ,

* Suradnja sa Županijom ,
* Suradnja s Domom zdravlja ,
* Zavod za javno zdravstvo ,
* Sanitarna inspekcija ,
* Centar za socijalnu skrb ,
* Suradnja s ustanovama i udrugama na području Općine i susjednih općina i gradova :
* Gradska knjižnica ˝ Hrvatska sloga ˝
* TZ Gradac i TZ Drvenik
* Osnovna škola Gradac - Drvenik
* Hrvatska pošta
* Policijska postaja Makarska
* DVD Gradac – DVD Drvenik .

**8.GODIŠNJI PLAN I PROGAM RAVNATELJA , STRUČNOG SURADNIKA I**

**VMS**

**RAVNATELJ**

* **Organizira i vodi poslovanje Vrtića, usklađuje proces rada i koordinira rad u Vrtiću ,**
* **Zastupa i predstavlja vrtić pred drugim organima i ustanovama ,**
* **Radi na pripremanju općih akata u skladu sa Zakonom i predlaže ih Upravnom vijeću Vrtića na usvajanje ,**
* **Odgovoran je za materijalno-financijsko poslovanje Vrtića ,**
* **Odgovoran je za realizaciju i unaprjeđenje odgojno-obrazovnog rada Vrtića ,**
* **Koordinira rad razvojne službe i stručnih organa Vrtića ,**
* **Odgovoran je za čuvanje svih normativnih akata i važne dokumentacije Vrtića ,**
* **Donosi odluke sukladno ovlaštenjima utvrđenim Statutom, ovim Pravilnikom i drugim općim aktima Vrtića ,**
* **Predlaže Godišnji plan i program rada Vrtića ,**
* **Podnosi izvješća o ostvarivanju Godišnjeg plana i programa rada, rezultatima poslovanja , Vrtića Upravnom vijeću, Osnivaču i državnim tijelima ,**
* **Sudjeluje u pripremi sjednica Upravnog vijeća, te izvršava donesene odluke i opće akte Upravnog vijeća ,**
* **Predlaže Upravnom vijeću odluku o izboru odgojitelja i stručnih suradnika ,**
* **Odlučuje o raspoređivanju radnika na radno mjesto i upoznaje ih s organizacijom rada ,**
* **Odlučuju o pravima i obvezama iz rada i u svezi s radom ,**
* **Izdaje naloge radnicima u svezi s izvršavanjem pojedinih poslova ,**
* **Sudjeluje u radu Upravnog vijeća bez prava odlučivanja ,**
* **Priprema sjednice i rukovodi radom Odgojiteljskog vijeća ,**
* **Izvršava odluke i zaključke Odgojiteljskog vijeća ,**
* **Organizira zamjene za bolovanja i odsustvo radnika ,**
* **Prati izradu jelovnika ,**
* **Osigurava provođenje mjera u svezi zaštite od požara i zaštite na radu ,**
* **Osigurava provođenje mjera zaštite osobnih podataka i prava na pristup Informacijama ,**
* **Osigurava uvjete za rad Upravnog vijeća, stručnih organa, komisija ,**
* **Surađuje s Osnivačem Vrtića, Županijskim uredom za prosvjetu, institucijama s kojima Vrtić ima poslovnu suradnju, te s roditeljima ,**
* **S nalazima pojedinih inspekcija dužan je upoznati Upravno vijeće i Osnivača ,**
* **Vodi brigu o stručnom usavršavanju odgojitelja i drugih radnika ,**
* **Organizira i rukovodi skupnim roditeljskim sastancima ,**
* **Sudjeluje u organiziranju programa za djecu ,**
* **Analizira poslovanje vrtića, periodični i zaključni račun ,**
* **Stavlja zabranu na nezakonite akte i odluke ,**
* **Obavlja i druge poslove sukladno Zakonu, Statutu, ovom Pravilniku i drugim općim aktima Vrtića.**

**PEDAGOG**

* **Predlaže i ostvaruje Godišnji plan i program rada Vrtića iz svojeg djelokruga rada te izrađuje izvješće o njegovom izvršenju ,**
* **Izrađuje i provodi dnevni program rada ,**
* **Sudjeluje u ustroju i obavljanju stručno pedagoškog rada u Vrtiću ,**
* **Sudjeluje u izradi rasporeda odgojitelja u odgojnim skupinama ,**
* **Sudjeluje u organizaciji dnevnih aktivnosti izvan odgojne skupine (posjete, izleti, javne priredbe i dr.) ,**
* **Izrađuje i provodi tromjesečni program rada ,**
* **Brine o cjelovitom odgojno-obrazovnom procesu, a osobito predlaže inovacije, suvremene metode i oblike rada koji će pridonijeti maksimalnom razvoju dječjih sposobnosti ,**
* **Planira oblike suradnje s roditeljima i pomaže u rješavanju odgojnih situacija ,**
* **Pridonosi razvoju timskog rad u Vrtiću ,**
* **Sudjeluje u obavljanju poslova u svezi upisa djece u Vrtić ,**
* **Provodi interne oblike stručnog usavršavanja odgojno obrazovnih radnika ,**
* **Vodi odgovarajuću pedagošku dokumentaciju te izrađuje odgovarajuća izvješća i evidencije ,**
* **Sudjeluje u pripremi i radu Odgojiteljskog vijeća i drugih tijela Vrtića ,**
* **Permanentno se stručno i pedagoški usavršava primjenjujući znanstvena dostignuća predškolskog odgoja ,**
* **Surađuje u programima stalnog usavršavanja odgojitelja, te radi na poboljšanju cjelokupnog rada Vrtića ,**
* **Predlaže inovacije, suvremene metode i oblike rada ,**
* **Sistematski prati psihofizički razvoj i napredovanje djece u Vrtiću, utvrđuje opći razvojni status djece ili u pojedinom području razvoja evidentira djecu s posebnim potrebama ,**
* **Prepoznaje i radi s darovitom djecom i promišlja razvojne zadaće za njihovo napredovanje prema sposobnostima ,**
* **Radi s djecom s teškoćama u razvoju i njihovim roditeljima na emocionalnom psihološkom snalaženju obitelji za kvalitetniju pomoć u odrastanju djeteta ,**
* **Obavlja i druge poslove po nalogu ravnatelja ,**
* **Odgovara za pravovremeno i kvalitetno ostvarivanje odgojnih zadataka planiranim Godišnjim planom i programom rada, te za povjerenu mu imovinu i sredstva kojima se služi u radu .**

**Za svoj rad je odgovoran ravnatelju i Osnivaču Vrtića.**

**ZDRAVSTVENI VODITELJ**

* **Predlaže Godišnji plan i program rada iz svojega djelokruga i izrađuje izviješća o njegovu ostvarenju ,**
* **Izrađuje i izvršava dnevni plan rada u ostvarivanju redovitih i posebnih programa Vrtića ,**
* **Osigurava i unaprjeđuje zaštitu zdravlja djece, te u timskom radu s ostalim članovima tima sudjeluje u ostvarivanju tih zadataka ,**
* **Sudjeluje u poslovima upisa djece u Vrtić ,**
* **Provodi antropometrijska mjerenja djece, praćenje izostanaka i pobol djece ,**
* **Stručno planira prehranu radi poticanja optimalnog rasta i razvoja sve djece te prati,nadzire i predlaže mjere za poboljšanje sanitarno-higijenskih uvjeta rada u Vrtiću,**
* **Obavlja nadzor nad svim radnim i pomoćnim prostorijama Vrtića i predlaže mjere kojima se osigurava čuvanje zdravlja djece i sprječavanje zaraze i drugih bolesti ,**
* **Odgovara ra rad i čistoću svih prostora, igračaka, opreme i inventara Vrtića koji se koristi u radu s djecom ,**
* **Izrađuje jelovnik ,**
* **Nadzire radnike Vrtića u svezi primjene higijenskih mjera ,**
* **Upućuje radnike Vrtića na redovite, a prema potrebi i izvanredne sanitarne preglede i ustrojava zdravstveno prosvjećivanje ,**
* **Surađuje s ovlaštenim institucijama kod kontrole u pripremi hrane ,**
* **Surađuje s ovlaštenim institucijama za provođenje deratizacije i dezinsekcije ,**
* **Sudjeluje u radu Odgojiteljskog vijeća i drugih tijela u Vrtiću ,**
* **Odgovara za pravovremeno i kvalitetno ostvarivanje odgojnih zadataka planiranih Godišnjim planom i programom rada Vrtića.**

LOGOPED

**Anita Mravičić, prof. defektolog-logoped**

Plan i program rada logopeda obuhvaća:

- trijažno ispitivanje jezično-govornih sposobnosti djece uključene u programe dječjeg vrtića

- individualna procjena govorno-jezičnih i komunikacijskih vještina djece identificirane u trijažnom probiru

**Plan i program rada logopeda za pedagošku godinu, 2021./2022.**

- izrada individualnih programa rada (poticanje razvoja percepcije, govora, jezika, motorike..)

- suradnja s odgojiteljima, stručnim suradnicima i ravnateljem, savjetovanje o radu i ponašanju s djetetom s teškoćama u skupini, razmjena informacija o djeci s glasovno-govornim-jezičnim teškoćama

- upućivanje na daljnje specijalističke preglede (audiolog, otorinolaringolog, neurolog i dr.)

- upoznavanje s psihofizičkim razvojem djeteta na temelju analize dokumentacije i stručne procjene

- upućivanje roditelja o načinu rada kod kuće s djecom s glasovno-govorno-jezičnim teškoćama

U program terapijskog rada djeca će se uključivati prema određenim kriterijima:

- djeca s obavljenom procjenom jezično-govornog razvoja

- djeca s rješenjem prvostupanjskog tijela vještačenja

- djeca identificirana od strane odgojitelja, stručnih suradnika ili roditelja

- djeca s poteškoćama u godini prije polaska u školu

- djeca mlađe kronološke dobi s jače izraženim jezično-govornim poremećajem

- djeca mlađe kronološke dobi s jače izraženim rizičnim čimbenicima za pojavnost jezično- govornog poremećaja

|  |  |  |  |
| --- | --- | --- | --- |
| **Područje rada** | **Poslovi i zadaće** | **Aktivnosti/sadržaji** | **Vrijeme realizacije** |
| 1. PRIPREMA ZA OSTVARIVANJE PROGRAMA | 1.1. Planiranje i programiranje | - izrada godišnjeg plana i programa rada  logopeda - stručnog suradnika  - dnevno, tjedno i mjesečno planiranje rada s djecom s teškoćama glasovno-govorno-jezične komunikacije  - priprema za neposredan rad s djecom (priprema za provođenje logopedske procjene i terapije)  - plan stručnog usavršavanja  - sudjelovanje u praćenju i evaluaciji planova i programa dječjeg vrtića | - rujan  - tijekom godine prema potrebi |
|  | 1.2. Priprema za neposredan rad s djecom | 1.2.1. Rad s djecom iz redovitih skupina:  - trijažno ispitivanje jezično-govornog razvoja djece, identifikacija djece s poremećajima glasa, jezično-govornim teškoćama, poremećajima tečnosti govora  - logopedska anamneza (uključuje razgovor s roditeljima)  - pregled stanja i pokretljivost artikulacijskih organa  - ispitivanje jezično- govorne zrelosti: izgovora glasova , fonacije, fonematskog sluha, glasovnog pamćenja, radne memorije, kvalitete glasa | - listopad  - tijekom pedagoške godine |
|  |  | 1.2.2. rad s djecom s posebnim potrebama  - opservacija djece s posebnim potrebama u grupi, posebno novoupisane djece( opservacija traje tri mjeseca)  - logopedska dijagnostika, sinteza pregleda , donošenje mišljenja i preporuka za roditelja  - ostvarivanje rehabilitacijskog rada za djecu s posebnim potrebama  - opisno praćenje i vrednovanje napretka svakog djeteta | - rujan  - tijekom pedagoške godine |
| 2. REALIZACIJA PLANA I PROGRAMA | 2.1. Neposredan logopedski rad s djecom | - djeca za koju se trijažnim ispitivanjem te daljnjom logopedskom obradom utvrdilo da imaju teškoća u glasovno-govorno- jezičnoj komunikaciji, uključuju se u individualni logopedski tretman, kontaktiraju se roditelji o eventualnim poteškoćama kao i daljnjim mogućim postupcima u smislu logopedskih terapija  - postupci koji se koriste u logopedskoj terapiji ovise o stupnju narušenosti glasovno-govorno-jezične komunikacije te kronološkoj dobi djeteta  - uspješnost logopedske terapije ovisi o cjelokupnom psihofizičkom stanju djeteta, učestalosti logopedskih terapija, suradnji roditelja .  - logopedski tretman uključuje korekciju glasovno-govornih teškoća, jezičnih teškoća, pripremu za školu u smislu usvajanja predvještina čitanja i pisanja | - tijekom pedagoške godine |
| 3. MATERIJALNI I ORGANIZACIJSKI UVJETI ZA OSTVARIVANJE NEPOSREDNOG RADA |  | - individualna logopedska procjena i terapija provode se u sobi dnevnog boravka u DV Gradac | - tijekom pedagoške godine |
| 4. VOĐENJE DOKUMENTACIJE |  | - vođenje dokumentacije o djeci u logopedskom tretmanu  - vođenje dokumentacije o radu s roditeljima djece u logopedskom tretmanu  - vođenje dokumentacije o radu s odgojiteljima  - vođenje dokumentacije o stručnom usavršavanju  - izrada tablica ciljeva rada za djecu s teškoćama | - tijekom pedagoške godine |
| 5. SAVJETODAVNI RAD S RODITELJIMA |  | - upoznavanje roditelja s vrstom, stupnjem i značajkama teškoća koje dijete ima  - upućivanje na dodatnu logopedsku ili bilo koju drugu (otorinolaringolog, neuropedijtar...) obradu izvan Ustanove  - upoznavanje s postupcima za rad kod kuće | - tijekom pedagoške godine |
| 6. SURADNJA S RAVNATELJICOM I ODGAJATELJIMA |  | - održavanje redovitih sastanaka s ravnateljicom i odgajateljicama | - tijekom pedagoške godine |
| 7. STRUČNO USAVRŠAVANJE |  | - sudjelovanje na stručnim skupovima i predavanjima u svrhu unapređenja rada  - seminari, edukacije, sekcije  - praćenje stručne literature | - tijekom pedagoške godine |

**9.ZAKLJUČAK**

Cjeloviti plan i program odgojno – obrazovnog rada vrtića provodit ćemo fleksibilno jer isti nije statičan te će tijekom godine doživljavati određene promjene sukladno potrebama djeteta i njegove osobnosti. Sve novine iz odgojno – obrazovne prakse, programske promjene, novi elementi standarda i sve zakonske izmjene naći će mjesto u ovom planu i programu odnosno plan će se prilagoditi novim uvjetima i okolnostima kroz njegovu realizaciju tijekom godine.

*Predsjednica Upravnog vijeća : Ravnateljica DV ˝ Gradac ˝ :*

*Anita Lasić Dražena Radonić*